Parhaiten tuottaneet kryptovaluutat 2022 - Katso lista ja kryptoesittelyt\nEtusivu » Parhaiten tuottaneet kryptovaluutat 2022\nMitkä olivat parhaiten tuottaneet kryptovaluutat vuonna 2021? Millaisia tuottoja olisi voinut saada aikaan jos olisi alkuvuonna 2021 sijoittanut näihin kohteisiin?\nSijoittamisessa on pohjimmiltaan kyse ajoituksesta, analysoinnista, panostamisesta ja voittojen käärimisestä myyntitilanteessa. Näin vuoden 2022 alussa on hyvä katsoa taaksepäin ja miettiä, millaisia liikkeitä olisi voinut viime vuonna tehdä, jotta voisi nyt uuden vuoden tullessa kääriytyä lämpimiin ajatuksiin nousseista kursseista ja sijoitetulle pääomalle saadusta vastineesta. Lue alta lisää!\nGlobaalit liikkeet näkyvät sinunkin kryptolompakossasi\nSuomalaisen kryptosijoittajan kannattaakin pitää ajatuksensa kansainvälisinä sjoituspäätöksiä tehdessään. Globaaleilla markkinoilla tulee huomioida erityisesti Aasiassa tapahtuvat liikkeet, sillä näiden valtioiden monimiljoonaiset väestöt pystyvät kulutustottumuksillaan määrittämään sitä, mitkä kryptoteknologiat nousevat suosioon.\nKorkea teknologinen osaaminen ja suurten yleisöjen käyttäytymisen ymmärtäminen ovatkin siivittäneet tietä monen krypton menestystarinaan. Tällä supernousijoiden listalla dominoivat erityisesti eteläkorealaiset teknologiat.\nSuurin kasvu tulee uusista kryptovaluutoista\nKun tarkastellaan vuoden aikana korkeimpia nousuja saavuttaneita kryptoja, on joukossa myös monia vähemmän tunnettuja nimiä. Vaikka suurimmat ja tunnetuimmat kryptot vastaavat pääosin markkinan vaihdannan volyymista ja valtaavat sekä median palstatilan että sijoittajien mielet, ovat Bitcoinin ja Ethereumin kurssiliikkeet kuitenkin maltillisia verrattuna näihin uudempiin ja markkinaosuuksiltaan pienempiin kryptoihin.\nKymmenen kärki on vaurastuttanut varhaiset sijoittajat\nListaamme tässä muutamia Coinbasen Top Gainers -listalla esiin tuotuja kryptomaailman todellisia kasvajia – joista et välttämättä ole juurikaan kuullut aiemmin. Ehkä näihin tutustuminen saa sinut suhtautumaan mielenkiinnolla kryptomaailman muihin uusiin tulokkaisiin. Saatat löytää jatkossa jonkin sellaisen kryptonousijan, joka tarjoaa huikeita kymmenien, satojentuhansien tai jopa yli 28 miljoonan prosentin kasvua sijoitetulle pääomalle.\nKymmenen kovinta vuoden 2021 aikana noussutta kryptovaluuttaa olivat:\nShiba Inu (SHIB) 28 268 120%\nAxie Infinity (AXS) 105 037%\nTerra (LUNA) 13 065%\nFantom (FTM) 10 533 %\nSolana (SOL) 10 366 %\nPolygon (MATIC) 9 712%\nDogecoin (DOGE) 9 352%\nXYO (XYO) 6 821%\nRari Governance Token (RGT) 5 625%\nElrond (EGLD) 3 159%\nAlla olevasta taulukosta on nähtävissä näiden kryptojen reaaliaikaisesti muuttuvat kurssit.\nTop 10 parhaiten tuottaneiden kryptojen reaaliaikaiset kurssit\nMenestyjät kryptojen koko skaalasta\nErityisesti kärkiviisikko ansaitsee tulla esitellyksi tarkemmin. Siihen lukeutuvat meeminä syntynyt kolikko, peleihin yhdistetty token, ohjelmointialustoja ja kryptovaluuttojen arvon vakauteen pyrkivä stablecoin.\n1. Shiba Inu (SHIB) 28 268 120%\nShiba Inu on tällä hetkellä 14. suurin kryptovaluutta. Se on Ethereum-pohjainen krypto, joka luotiin vaihtoehtoiseksi virtuaalivaluutaksi Dogecoinille. Shiba Inu on nimittäin saanut nimensä ”shiba inu” -koirarodulta, joka on juuri se koirarotu, joka Dogecoinin logossa komeilee. Kuten Dogecoin, myös Shiba sai alkunsa meeminä, mutta on sen jälkeen kehittynyt ekosysteemiksi, joka tukee virtuaalista NFT-taidetta ja hajautettua Shibaswap-pörssiä.\nViime vuoden huipuista on sulanut 75% pois. Moni kryptosijoittaja kuitenkin uskoo, että Shiba Inu voisi lähteä vielä uudelleen hyvään nousuun.\n2. Axie Infinity (AXS) 105 037%\nAxie Infinity on vuonna 2018 syntynyt, idealtaan hieman Pokémonia muistuttava peli, joka hyödyntää Ethereumin teknologiaa. Siihen liittyvä kryptovaluutta AXS on tämän söpöistä hahmoista koostuvan pelin taustalla. Pelaajat voivat kerätä lemmikkejä, hoitaa niitä, taistella ja rakentaa omaa valtakuntaansa. AXS palkitse omistajansa kolikkojen holdaamisesta ja osallistumisesta steikkaamiseen sekä pelin pelaamisesta. Hallintatokenin omistajat voivat myös osallistua yhteisön äänestyksiin. Pelillä on 250 000 aktiivista käyttäjää.\n3. Terra (LUNA) 13 065%\nTerra on eteläkorealaisessa yrityksessä suunniteltu nk. stablecoin, joka lanseerattiin vuonna 2018. Sen tarkoituksena on ratkaista kryptojen volatiliteettiin liittyviä ongelmia. Esimerkiksi Etelä-Korean johtava mobiilimaksujen operaattori CHAI on rakentanut verkkonsa Terran varaan ja sen palvelussa maksutapahtumat tehdään eteläkorean valuutalla. Luna on Terra-lohkoketjun nk. hallintotoken, eli sen omistajat voivat osallistua projektia koskevaan päätöksentekoon.\nTerralla on myös vahva agenda saada käyttäjät säilyttämään kolikkonsa, eli vahvistamaan verkon tapahtumia steikkaamalla kryptojaan. Terran nettisivuilta löytyy lisätietoa tästä projektista.\n4. Fantom (FTM) 10 533 %\nFantom on myös eteläkorealaisen osaaminen tulos, vaikka sen työntekijät sijaitsevatkin nykyään ympäri maailmaa. Fantom on DAG-teknologiaan perustuva lohkoketju, joka lupaa käyttäjilleen nopeita transaktioita – tällä hetkellä jopa kahden sekunnin vasteella. Fantom-verkko tarjoaa kehittäjille alustan uusien DeFi-teknologian ratkaisujen luomiseen.\nLisätietoa löytyy Fantom Foundationin sivulta.\n5. Solana (SOL) 10 366 %\nSolana on proof-of-stake -varmennukseen perustava hajautettu alusta, jonka kryptovaluutta on SOL. Sen varmennusteknologia on yhdistelmä proof-of-stakea ja nk. proof of history, jotka yhdessä tarjoavat paljon PoW-varmennusta nopeamman ja energiatehokkaamman keinon lohkoketjun varmentamiseen.\nSolana on rakentanut lupaavaa yhteistyötä mm. Visan, Circlen ja Chainlinkin kanssa. Jos haluat kasvattaa omaa varallisuuttasi tämän lohkoketjuteknologian avulla, voit ajatella kuinka paljon Visaa vingutetaan ympäri maailman – haluaisitko ehkä osasi siitä? Solana vakuuttaa pystyvänsä toteuttamaan jopa 50 000 transaktiota sekunnissa.\nLisätietoa Solanan toiminta-ajatuksesta voit lukea Solanan sivulta.


Muusikoiden.net - Keskustelu - Setti vanhainkotiin\nAihe: Setti vanhainkotiin\n28.04.2015 12:31:15 (muokattu 28.04.2015 12:32:27)\nOlen jo vuosia elätellyt mielessäni haavetta käydä soittamassa muutamia pro bono keikkoja vanhainkodeissa, ja nyt olen saanut järkättyä jopa pienimuotoisen kiertueen.\nOngelma on se, että luonnollisesti pyydetään paljon tanssimusiikkia, ja jonkin verran sellaista osaammekin (kitaristi & laulaja, siis). Mutta mitäs itse ehdottelisitte settiin mukaan? Mieluusti melko tunnettuja niin, että 90-vuotias dementikkokikn saattaa vielä muistaa kuinka se soi silloin vuonna 65.\nJa nuotteja löytyy tosi huonosti eli mielellään kappaleita, joissa olisi nuotit olemassa tai jos voisitte jopa itse kirjoittaa tyyliin A - B - A - D. Tai jos kappaleessa on hyvin selkeästi havaittava kierto, sekin riittää.\nEsimerkkikappaleena nyt vaikka Pieni ja Lämpöinen tai Sinua, sinua rakastan.\n28.04.2015 15:42:03 (muokattu 28.04.2015 15:42:44)\nIhan vapaasti voit ottaa vielä vanhempia kappaleita, ei nuo pure 70-80- vuotiaisiin, uutta rämpytystä. Oon kokeillut , esin The House of the rising sun ( Animals-versio on 52 vuotta vanha) ,ja liian uutta.\nMetsäkukkia, Säkkijärven polkka. Semmosia.\n28.04.2015 16:07:13 (muokattu 28.04.2015 16:10:00)\nKoskPaavo: Ihan vapaasti voit ottaa vielä vanhempia kappaleita, ei nuo pure 70-80- vuotiaisiin, uutta rämpytystä. Oon kokeillut , esin The House of the rising sun ( Animals-versio on 52 vuotta vanha) ,ja liian uutta.\nTän päivän 70+ vuotiaat on olleet 15-20 vuotiaita 50-60 lukujen vaihteessa ja kaikki tykkää nuoruusmusastaan ja vanha rokki, Elvikset, Bill Haleyt, Little Richardit puree!\nHumpat, tangot ym on ihan liian uutta sen ikäisille!\nbaron: Tän päivän 70+ vuotiaat on olleet 15-20 vuotiaita 50-60 lukujen vaihteessa ja kaikki tykkää nuoruusmusastaan ja vanha rokki, Elvikset, Bill Haleyt, Little Richardit puree!\nVanhainkodissa töissä olevana (palvelukoti) missä harrastetaan paljon musatuokioita, voisin oikaista muutaman asian, mutten nyt jaksa alkaa.\nUkko: Vanhainkodissa töissä olevana (palvelukoti) missä harrastetaan paljon musatuokioita, voisin oikaista muutaman asian, mutten nyt jaksa alkaa.\nOlinhan siellä minäkin. Dementikot kyllä muistavat 40-50 ja 60-lukujen biisit oikein hyvin. Eräskin lähimuistiton pappa voitti pelkällä pianolla soitettujen biisien tunnistuskilpailun pelkkien introjen perusteella. Siinä kisassa oli mukana koko talon väki, hoitajia myöten. Ja papalla käsi pystyssä heti parin alkutahdin jälkeen.\nNe heidän toivebiisinsä ovat enemmänkin soft-kamaa, kuin vanhaa rokkia. Kello-Rokin tunnistivat, mutta pitivät meluisana ja ei tanssittavana musana. Kannattanee yrittää Vihreät Niityt ja Johny Guitar linjalla. Muutenkin vanha kahden tanssittava musa näyttää tekevän kauppansa.\nKanttoriPiiparinen: Olinhan siellä minäkin.\nAsukkaana vai ;)\nDementikot kyllä muistavat 40-50 ja 60-lukujen biisit oikein hyvin.\nNe heidän toivebiisinsä ovat enemmänkin soft-kamaa, kuin vanhaa rokkia. Kello-Rokin tunnistivat, mutta pitivät meluisana ja ei tanssittavana musana.\nJotakuinkin tähän tyyliin, joskin joku tosi harva poikkeus vahvistaa säännön. Ja suoraan palauteeseen kannattaa varautua etukäteen. Sitä meinaan tulee, positiivista ja negatiivista.\n28.04.2015 21:52:22 (muokattu 28.04.2015 21:54:06)\nVarmaan puolihengelliset piisit esim. "Maankorvessa kulkevi... (Suojelusenkeli?), Maa on niin kaunis, Olen kuullut on kaupunki tuolla, Muistatko vielä sen virren. Synnyinkotiin liittyvät laulut,\nJust skulasin yhdet 70-vuotispäivät. Fiftarimusaa diggasi mamma.\nokabass: Varmaan puolihengelliset piisit esim. "Maankorvessa kulkevi... (Suojelusenkeli?), Maa on niin kaunis, Olen kuullut on kaupunki tuolla, Muistatko vielä sen virren. Synnyinkotiin liittyvät laulut,\nvalvir5: Olen jo vuosia elätellyt mielessäni haavetta käydä soittamassa muutamia pro bono keikkoja vanhainkodeissa, ja nyt olen saanut järkättyä jopa pienimuotoisen kiertueen.\nItse en ole vanhustentaloissa/ palvelutaloissa keikkaillut, mutta tunnen useita soittajia jotka soittavat myös niissä säännöllisesti.\nMm. yhden paikan mitä olen jonkin verran joutunut pakostakin seuraamaan esiintyjät on aika laaja-alaista, yleensä ilmoitustaululla on hyvissä ajoin ilmoitus minkä tyyppistä musiikkia on tulossa, wanhempaa/ uudempaa tanssittavaa vai kuunneltavaa, yhteislaulua jne. Ihan wanhemmasta tanssimusiikista kevyen klassisen kautta jazzstankkuihin mm. eräs duo kontrabasso ja naislaulaja!!\nOlivat ammattilaisia ja tykättiin kovasti, pitää muistaa, että kaikki asukkaat paikoissa eivät suinkaan ole dementikkoja ja kiitosta ja kritiikkiäkin tulee niin kuin joku jo mainitsikin.\nKannattaa muistaa,että ihmisten musiikkimaku ei ole riippuvainen siitä missä asuu.\nJos on pitänyt aikanaan vanhasta tanssimusiikista,niin melko varmasti siitä pitää myös vanhusten palvelukeskuksessa.\nVaikka varotaan jakamasta Suomea kaupunkien/maaseudun välillä,silläkin on varmasti oma merkityksensä musiikin suhteen.\nNäin ollen löytyy varmasti yhtä monta mielipidettä esitettävästä ohjelmistosta,kuin on kuuntelijoitakin.\nTässä kohdassa lukuisten tanssimuusikoiden tuntemat ns.kusenpolttamat biisit nousevat arvoon arvaamattomaan,kuten myös mr.Okan mainitsemat hengelliset laulut.\nSitten kun mennään tarkempiin kategorioihin,kannattaa muistaa mm. Johnny,Danny,Lasse Liemola ym. sen ajan julkkikset.\nSieltä löytyy moneen menoon varmasti sopivia lauluja.\nPääasia on,että saadaan vanhuksille virikkeitä,koska muuten voipi olla aika entistä pidempää ja sitäpaitsi;on tuollainen musiikkituokio tervetullut myös henkilökunnalle.\nSe auttaa toivottavasti osaltaan jaksamaan raskaassa työssä.\n29.04.2015 08:15:39 (muokattu 29.04.2015 11:12:19)\nMartti "Huuhaa" Innanen kertoi minulle aikoinaan saaneensa puhelun, jossa eräs helsinkiläinen vanhainkodin johtaja pyysi häntä esiintymään sinne. Innanen totesi soittajalle, että hänen rallinsa ovat kyllä sellaisia, että saattavat ehkä ikääntyneet asukkaat kovinkin kiusaantua ja häiriintyä vain siitä, jos hän esiiintyy heille. Vanhainkodin johtaja oli todennut, että hyvin iloluontoista porukkaa ovat nämä vanhukset. pääsosin, joten tervetuloa vaan, jos teille sopii.\nMartti lupautuikin keikalle. Saapuessaan vanhankotiin hän totesi, että esiintymispaikalle roudattiin myös todella huonokuntoista porukkaa kuulemaan rallejaan ja hänen demostraationsa joistain asukeista jäi hyvin mieleeni. Innanen kertoi silloin aluksi mieleensä tulleen, että nyt olisi paikallaan aloittaa keikka heti lujalla äänellä huutaen: "HEi BAABA RIIBA!!!"\n"Sain pidettyä turvan kuitenkin kiinni ja Kumiteräsaappaat ekana eetteriin." Näin kertoi Martti-setä omin sanoin.\nMartti oli omanlaisensa tiensäkulkija ja estraditaiteilija, kuten hänet tavanneet monet muusikot ainakin tietävät ja muistavat. Muutamia hyvin hauskoja hetkiä koettiin myös yhdessä aikoinaan keikoillamme.\n29.04.2015 09:16:34 (muokattu 29.04.2015 09:16:59)\nVanhuksilla usein kyllä on huumorin- ja hillittömyyden tajua enemmän kuin olemuksesta voisi päätellä.\nKefiiri: Vanhuksilla usein kyllä on huumorin- ja hillittömyyden tajua enemmän kuin olemuksesta voisi päätellä.\nKyllä! Minun äitini (87v) oli kovin, kovin huvittunut Kuusisen Jannen "Ei kokolihaa soittajille" kuin myös Huuhaan "Lippa vinossa"-teoksista\nHouse Band: Kannattaa muistaa,että ihmisten musiikkimaku ei ole riippuvainen siitä missä asuu.\nNiinpä, riippuu millaisella statuksella lähdetään, onko puhtaasti tanssikeikka vai 'kuuntelukeikka'? Tosin tanssimusaankin voi ujuttaa väliin vähän kulttuurillisempaa.\nVarmaan tärkein on se paikka, mitä on totuttu kuulemaan?\nEP: Niinpä, riippuu millaisella statuksella lähdetään, onko puhtaasti tanssikeikka vai 'kuuntelukeikka'?\n'Kuuntelukeikoilla' jenkat ja polkat ovat meidän kokemusten perusteella toimineet aika hyvin, ja tanssikeikoilla on pyydetty eniten valsseja. Hyvien biisien nuotteja löytyy vaikkapa Dallapen kokoelmista ja Georg Malmstenin sävellyskirjasta.\nKomppaan baronia. Runsas kuukausi sitten tuli korkattua 70 vee, joten tässä muistoja hurjilta teinivuosilta vuoden 1960 molemmin puolin:\n- Kipparikvartetin, Tapio Rautavaaran ja Olavi Virran repertuaari (ja tietenkin Kauko Käyhkön oma ohjelmisto Kipparikvartetin lisäksi)\n- Unto Monosen tangotuotanto (eri esittäjiä)\n- Hectorin ja Irwinin varhaistuotanto\n- Hootenanny, Finn-trio, Four Cats\n- Toivo Kärjen ja Reino Helismaan tuotanto (myöhemmin Repen paikalle Junnu Vainio)\n- Junnu Vainion oma tuotanto (Juhannustanssit, Nastahammas, Vanha salakuljettaja Laitinen, Seiväsmatkat...)\n- Ja tietenkin nuo Elvikset,Bill Haleyt\n- Humppa ja tango eivät ole ainakaan minulle mitenkään vieraita. Hyvin kelpaa. Myös vanha Dallapen ohjelmisto uppoaa meikäläiseen. Samoin vaikkapa Georg Malmsten, Vili Vesterinen, Henry Theel, Esa Pakarinen, Veikko Tuomi ja muut vanhan kansan taiteilijat.\n01.05.2015 16:11:34 (muokattu 01.05.2015 16:12:57)\nIsäni oli palvelukodissa parisen vuotta. Kävin siellä joka toinen viikko. Usein soitin haitarilla vanhoja valsseja, pari jenkkaa ja humpankin. Erään papan (jo aika pahastikin dementoitunut) jalka alkoi tutun kappaleen soidessa väpättämään soiton tahdissa. Ainakin nämä maalaismummot ja papat tykkäsivät haitarimusiikista. Itsekin sain paljon näistä soittosessioista.\nPS itse täytän kohta 69. Isäni eli 96 vuotiaaksi. Palvelukodin asukkaat olivat ikähaitariltaan siinä 85-101 vuotiaita!\ntunnistan musiikin kolmen soinnun tarkkudella\nOikiasti pitäis olla haitari\nMutta kasotto liian painava\nOo ny siinä sitte iloonen.


Kokonainen Elämä Edessä: joulukuuta 2017\nAjattelin selättää jonkinasteisen kirjoitusblokkini kertoilemalla muutaman vinkin, että millä iskeä daijuun pimeistä pimeimmän vuodenajan tuomaa mörköyttä. Ei siinä mörökölliolotilassa mitään pahaa ole, sitäkin tarvitaan ja on ihan lupa olla myös mörkö, mutta jos ei sellaista jatkuvasti jaksa niin löytyy kikkakolmosiakin. Kaamosmaisen säätilan keskellä on lupa säteillä kuin majakka ;)\nEsimerkiksi Helsingin Yliopiston, Kaisaniemen Kasvitieteellisessä puutarhassa vierailu näin talviaikaan on melko maagista ja rauhoittavaa. Ulkona päivä tummuu ja sisällä, erityisesti lummehuoneessa, valaistus, veden solina, mullan tuoksu ja kasvien vihreys lataa akkuja uskomattomalla intensiteetillä. Muutama täysin muokkaamaton kuva sieltä.\nJouluteema näkyi puutarhassakin. Tutut joulun maustekasvit olivat saaneet pienet historiikit rinnalleen. Oli hienoa nähdä livenä vanilja, kaneli, kahvi ja mirhami. Jouluvalaistus oli niin ikään oikein onnistunut ja söpöä kuin mikä.\nKostean, nihkeä kasvien ja mullan tuoksu hellii viherpeukalon sielua. Ihan ilman lupaa imppasin maan, veden ja mätänevien kasvinosien tuoksua tunkien naamani kaikkialle miettien millainen bakteerifloora tämmöisessä keinotekoisessa ympäristössä on ja, että voiko sieltä saada mukaansa niitä onnellisuusbakteereja. Terapiasessio kustantaa 9 euroa, mun mielestä melko kohtuullinen.\nItseasiassa tässä multaisen juurruttamisen ja uusien alkujen kaipuun olotilassa tuli väsättyä ystävän luokse kasvatushylly lamppuineen ikkunan eteen killumaan. Tänään ensimmäiset yrtit olivat alkaneet itämään! Aina niin hienoa ja voimaannuttavaa vaikka onhan tämä vähän sellainen varaslähtö kevääseen. Ihan omalla luvalla sekin. Tosin yrtit ovat kaikki laillista laatua, joten tämä ei liene mitenkään järisyttävän radikaalia.\nLisäksi olen päivittänyt Kokonaisen soittolistaa Spotifyssa ja kyydittänyt päiviäni uudelleen löytämäni artistin mielettömillä biiteillä. Nick Mulvey Mountain to Move. Video ei ehkä ole kummoinen, mutta biisin sanoma sitäkin tykimpi :) Omine lupineni lainaan sanojakin..\nOh, I don´t want to see us lose\nSaa olla ihan piristymättäkin tai piristämättä. Unohdamme usein, että meillä on lupa kaikkiin tunteisiimme ja ajanjaksoihin elämässämme. Omalla luvallani kirjoittelen tuollaistakin höperöä vaikka tiedän kuulostavani kliseiseltä. Hengitän, elän, loistan ja kirjoitan, koska mun ei enää ikinä tarvitse pyytää keltään lupaa, suostumusta tai hyväksyntää mihinkään. Se on vahvaa kuin elämä!\nLähettänyt Kokonainen Aino klo 10.29 Ei kommentteja:\nTunnisteet: elämä, Helsinki, ihmissuhteet, kirjoittaminen, puutarha, soittolistalla, terveys, tunnelmia


Mistä voin poistaa ohjelmia, jotka käynnistyvät automaattisesti taustalle, ... (4 vastausta) - AfterDawnin vastaukset\nAfterDawn > Mistä voin poistaa ohjelmia, jotka käynnistyvät automaattisesti taustalle, ...\nMistä voin poistaa ohjelmia, jotka käynnistyvät automaattisesti taustalle, kun Windows XP käynnistyy?\nKaiken maailman Nokia PC Suite, TomTom HOME, jne kamat haluan siten, että ne menevät päälle vasta kun itse ne käynnistän.\nohjelmien käynnistys windows xp\nKysyjä: Anonyymi käyttäjä, 11.11.2009 21:55\nAvaa käynnistysvalikosta löytyvä "suorita" (eng: run) ja kirjoita siihen msconfig ja paina enter.\nAukeaa system configuration. Mene käynistys (startup) välilehteen. Sieltä löytyy ohjelmat jotka käynnistyvät Windowsin käynnistyksen yhteydestä. Poista ruksi niistä kohdista joita et halua käynnistää automaattisesti.\nCCleanerillä saa useimmat lopetettua, mutta esim. Nokia PC Suite on pirulainen. Vaikka poistat sen CCleanerilla niin se asentuu uudestaan startup:iin.\nAinakin Nokia PC Suiten saa myös poistettua käynnistyvien listalta sen omista asetuksista, joten noin radikaaleihin toimenpiteisiin ei ole tarvetta. Koska ensimmäiseksi mainitun käytöstä on hävyttömän pitkä aika joten en nyt tarkkaan enää muista muuta kuin sen, ettei se ollut edes kovin vaikeaa ja jälkimmäistä en ole käyttänyt eikä ohjelmaan löydy mitään ohjekirjaa, niin sen todennäköisesti saa pois vain edellä mainituilla tavoilla, ellei sitten ohjelman valikoita kaivamalla löydy.\nMolempien ohejelmien asetuksista saa ohjelmien automaattisen käynnistymisen windowsin käynnistymisen yhteydessä pois päältä.


Nisäkkäät - Joensuun eläinsuojeluyhdistys\nLepakoita vaivaa asuntopula siinä missä kolopesijälintujakin. Lepakot ovat hyönteissyöjiä ja syövät paljon mm. sääskiä ja viljelykasvien tuholaisia, joten lepakon houkutteleminen omalle tontille kannattaa! Omalle kotipihalleen voi nikkaroida lepakoiden päiväpiilon esimerkiksi Luonnontietellisen keskusmuseon sivuilta löytyvällä ohjeella: http://www.luomus.fi/fi/rakenna-lepakkopontto . Lepakonpönttö kannattaa ripustaa avoimelle ja lämpimälle paikalle.\nValmiita lepakonpönttöjä voi ostaa esimerkiksi: http://www.linnunpontto.com/index.php\nLepakonpönttö. Kuva: Markku Aalto-Setälä


Sea-doo Sea-Doo Trixx 3-up vesijetti 2018 - Tampere - Nettivene\nSiisti Trixx vähillä tunneilla 80h. Säilytetty kuivalla telakalla ja talvet lämpimässä tallissa. Huollettu asianmukaisesti. Mukaan etusäilytyslokero. Harvinaisempi kolmipaikkainen malli jossa IBR rungon suojissa.\nSea-Doo Sea-Doo Trixx 3-up\nVuosimalli 2018 Rekisterinumero P57575\nPituus 3 m Leveys 1,18 m\nPaino 199 kg Päivitetty 08.10.2020\nSea-Doo Sea-Doo Trixx 3-up Vesijetti\nP57575, Nettivene ID 822657


LVI-valvonta - LVI-valvoja - Karlsson, Karves & Co Oy\nLVIS- JA LVI-VALVONTA SEKÄ PROJEKTINJOHTO\nLVI-valvonta ja projektinjohto kuuluvat olennaisena osana palveluumme. Meillä on LVIS-töistä varsin monipuolinen ja mittava kokemus. Olemme osaavia LVI-valvonnan ammattilaisia, joiden kaiken toiminnan lähtökohta on asiakas ja asiakkaan tarpeet. Olemme joustava yhteistyökumppani, joka toimii aina luotettavasti, säntillisesti ja säädösten mukaisesti.\nPyydä tarjous LVI-valvonnasta »\nProjektinjohto kilpailuttaa urakan ja seuraa työn edistymistä\nProjektinjohdon tehtävä on lähettää urakoitsijoille LVIS-suunnitelman mukaiset tarjouspyynnöt, käydä tarjoukset läpi ja valita urakoitsija yhdessä taloyhtiön hallituksen kanssa. Projektinjohto valvoo muun muassa LVIS-työn edistymistä ja aikataulujen pitävyyttä. Projektinjohto pitää työmaakokouksia ja tiedottaa projektin edistymisestä.\nLVI-valvonta suorittaa väli- ja lopputarkastukset\nLVI-valvontaan sisältyy työn aikaiset välitarkistukset ja projektin valmistuttua lopputarkastus. Esimerkiksi ennen putkilinjojen peittoa tai valua liitoskohdat tarkistetaan. Näin varmistetaan, että kaikki on tehty asianmukaisesti sekä säädösten ja suunnitelmien mukaisesti. LVI-projektin valmistuttua tehdään lopputarkistukset, laaditaan viralliset pöytäkirjat ja viranomaisselvitykset.\nKäytännössä toimimme yleisimmin joko projektin suunnittelijana tai LVI-valvojana, sillä useimmiten projektin LVI-valvonta ja -suunnittelu tilataan eri toimijoilta. Tämä on alalla yleinen käytäntö. Omasta mielestämme projektin suunnittelija on myös paras mahdollinen projektin valvoja!\nMikään työ ei ole meille liian suuri tai liian pieni\nPalvelemme rakennuttajia, taloyhtiöitä, kuntia ja kaupunkeja pääasiassa pääkaupunkiseudulla. Kohtelemme kaikkia asiakkaita tasavertaisesti, oli kyseessä sitten pieni tai suurempi työ.\nRakennusalan yrityksille ja taloyhtiöille olemme toteuttaneet muun muassa asuntorakennusten, toimisto- ja liike- ja teollisuusrakennusten LVI-suunnittelua ja LVI-valvontaa. Kaupungit ja kunnat ovat tilanneet palveluitamme muun muassa hallintorakennuksiin, kouluihin, päiväkoteihin ja hoivarakennuksiin. Teemme LVI-suunnittelua myös yksityisille omakotitalorakentajille. Meiltä saat myös energiakatselmukset.\nLVIS- ja LVI-valvonta\nRakennuttajat ja rakennustoimistot\nTilaa LVI-valvonta LVIS-Insinööritoimisto Karlsson, Karves & Co Oy:ltä\nOlemme Vantaalla sijaitseva LVI- ja LVIS-alan insinööritoimisto. Yrityksemme on perustettu vuonna 1979, pääkaupunkiseudulla olemme toimineet vuodesta 1986. Kokemusta meiltä löytyy siis noin neljänkymmenen vuoden edestä. Meillä vahva osaaminen ja ammattitaito yhdistyvät innovatiiviseen ajatteluun ja vankkaan työasenteeseen. Uskomme jatkuvaan koulutukseen, pysymme ajan hermolla ja kehitämme ammattitaitoamme jatkuvasti.\nMe välitämme – asiakkaistamme ja työntekijöistämme. Teemme kaikki työt tinkimättömällä työmoraalilla ja parhaalla mahdollisella taidolla. Panostamme henkilökuntamme työhyvinvointiin ja turvallisiin työoloihin. Tyytyväinen työntekijä on yrityksen paras voimavara. Se mikä luvataan, tehdään niin hyvin kuin osataan!


Malta — Koronavirus COVID-19 / 01.03.2021\nTietoja koronaviruksesta 2019 (COVID-19)\n# Reaaliaikaiset uutiset\nMalta reaaliaikaiset uutiset\nMatkailun rajoituksia puretaan edelleen, tarpeetonta matkustamista hyvä välttää (lähteet — um.fi) 10/07/2020 13:08:00\nSuomi sallii kaiken matkustamisen Suomeen niistä Euroopan maista, joissa COVID19-tapausten ilmaantuvuus on riittävän alhaisella tasolla. Näihin maihin voi matkustaa Suomesta ilman, että tarvitsee Suom...\nUusi tutkimus: Koronasulku pelasti 3,1 miljoonaa henkeä Euroopassa (lähteet — www.iltalehti.fi) 09/06/2020 13:06:21\nKoronakaranteeni oli menestys. Se pelasti 3,1 miljoonaa henkeä yksinomaan Euroopassa. Imperial College -yliopiston tutkimuksen mukaan Eurooppa ei mennyt turhaan kiinni covid-19:n takia. Sulku [lockdow...\nMäenpää: Pulaa suojaimista? (lähteet — www.suomenuutiset.fi) 11/04/2020 07:22:06\nKOLUMNI Maassamme on nyt poikkeuksellinen biologinen uhka, Covid-19-virus. Mielestäni suurin uhka, joka voi lisätä viruksen aiheuttamia kuolemia, on sairaanhoitohenkilöstön sairastuminen. Sairastuneis...\nKoronaviruksen tähän mennessä nuorin uhri oli vain 13-vuotias – Emanuele, 34, oli terve eikä tupakoinut, mutta kuoli silti (lähteet — www.iltalehti.fi) 25/03/2020 14:34:00\nKoronavirus ei katso ikää. Se voi viedä hengen myös nuorelta ihmiseltä. COVID-19:n kanssa ei kannata leikkiä. Tilastojen mukaan koronavirus on vaarallisin yli 70-vuotiaille potilaille, joilla on joku ...\nNäytä muiden maiden tilastot\nAfganistan Albania Algeria andorra Argentiina Armenia Australia Itävalta Azerbaijan Bahrain Bangladesh Valko-Venäjä Belgia Butaani Bosnia ja Hertsegovina Brasilia Brunei Bulgaria Burkina Faso Kambodza Kamerun Kanada Kanaalisaaret Chile Kiina Kolumbia Costa Rica Kroatia Kypros Tšekin tasavalta Tanska Diamond Princess Dominikaaninen tasavalta Ecuador Egypti Viro Färsaaret Suomi Ranska Ranskan Guayana Georgia Saksa gibraltar Kreikka Hongkong Unkari Islanti Intia Indonesia Iran Irak Irlanti Israel Italia Japani Jordan Kuwait Latvia Libanon Liechtenstein Liettua Luxemburg Macao Malesia Malediivit Malta Martinique Meksiko Moldova Monaco Mongolia Marokko Nepal Hollanti Uusi-seelanti Nigeria Pohjois-Makedonia Norja Oman Pakistan Palestiina Panama Paraguay Peru Filippiinit Puola Portugali Qatar Romania Venäjä Etelä-Korea Saint Martin San Marino Saudi-Arabia Senegal Serbia Singapore slovakia Slovenia Etelä-Afrikka Espanja Sri Lanka Saint Barth Ruotsi Sveitsi Taiwan Thaimaa Togo Tunisia Yhdistyneet arabiemiirikunnat Iso-Britannia Ukraina Yhdysvallat Vatikaani Vietnam Turkki\nEnsisijaisesti kannattaa huolehtia hyvästä käsihygieniasta. Pese käsiä vedellä ja saippualla ainakin 20 sekunnin ajan. Älä koskettele silmiä, nenää tai suuta, ellet ole juuri pessyt käsiäsi.\nläheistä kosketusta henkilöön, jolla on hengitystieinfektio\ntoreja, joilla myydään eläviä ja kuolleita eläimiä\nläheistä kosketusta luonnoneläimiin sekä koti- ja hyötyeläimiin ja niiden eritteisiin\nNykytiedon mukaan monien sairastuneiden oireet ovat olleet lieviä, mutta joukossa on ollut myös vakavasti sairastuneita. Monella vakavampia oireita saaneella on lisäksi ollut jokin perussairaus, kuten diabetes, sydän- tai keuhkosairaus.\nTaudinkuvaan on kuulunut


VJS TAVOITTELEE KUPLAHALLIA | VJS | Jalkapalloyhteisö sinulle.\nVJS TAVOITTELEE KUPLAHALLIA\nVJS:n hallitus on päättänyt esittää VJS:n syyskokoukselle (13.10.) täysimittaisen kuplahallin rakennuttamista VJS-kentälle parantamaan VJS-joukkueiden harjoitus- ja peliolosuhteita talvikaudella. Tavoiteaikataulu on, että halli nousee VJS-kentälle alkusyksyn 2015 aikana ja on harjoitus- ja pelikäytössä lokakuun 2015 alusta saakka.\nOlemme viime vuosien aikana kehittyneet kaikilla mittareillamme. Olosuhderesurssien kasvattaminen on yksi tulevaisuuden menestystekijöitämme ja siksi on ryhdyttävä toimiin, kommentoi VJS:n puheenjohtaja Kaj Björkqvist\nKuplahallihanke on keskeinen osa VJS:n olosuhdestrategiaa, joka perustuu VJS:n kasvaneeseen jäsenmäärään, vähentyneisiin sisäharjoitusolosuhteisiin talvikaudella, jäsenistöltä tulleeseen palautteeseen talviharjoitteluolosuhteista sekä VJS:n urheilutoiminnan ja jalkapalloliikunnan kehittämissuunnitelmiin.\nOnnistuminen vaatii vielä hartiavoimin töitä, mutta olemme vakuuttuneita siitä, että rahoitukseen ja rakennuslupiin liittyvät yksityiskohdat ovat ratkaistavissa hyvällä yhteistyöllä eri tahojen kanssa, kertoo hanketta vetävä VJS:n toiminnanjohtaja Veli-Matti Yli-Rinne\nKuplahallin rakennuttaa VJS ry:n 100% omistama VJS-kenttä Oy. Mikäli hanke hyväksytään VJS:n syyskokouksessa valitaan rakennuttaja marraskuun aikana ja tarvittava rahoitus pyritään keräämään vuoden 2014 loppuun mennessä.\nHallihankkeen lisäksi seura etsii sijoituspaikkaa VJS-kentän nykyiselle matolle. Toimivan sijoituspaikan löytyessä VJS saisi määrällisesti lisää kustannustehokasta harjoitus- ja pelitilaa.


Lukematon maailma: 2011\nEnsimmäiseen tämän blogin kirja-arvioon pääsee Anna Gavaldan pienoisromaani Karkumatka, josta pidin kovasti. Kolme sisarusta lähtevät pienelle karkumatkalle sukulaisensa häistä neljännen sisaruksen luo, joka ei päässyt tulemaan häihin. Matkan aikana kertoja Garance, kuten varmasti myös hänen sisaruksensa Simon, Vincent ja Lola, käyvät läpi suhteitaan toisiinsa ja vanhempiinsa. Välillä pohditaan myös suhteita omiin puolisoihin ja lapsiin.\nKirja on täynnä lämpöä ja hellyyttä - ihania, aurinkoisia hetkiä rakkaiden ihmisten kanssa, naurua, iloa sekä hieman ilkikurisuutta ja haikeutta. Sisarukset saavat nauttia viimeisistä lapsuuden voileivistä, ja heidän lämpimät välinsä ja hulluttelunsa saivat minut haluamaan samanmoiselle karkumatkalle omien perheenjäsenteni kanssa. Se sai minut myös miettimään, millaiset välit ovat meidän perheessä sisarusten kesken. Onnekseni sain todeta, että ovat nekin aika lämpimät.\nKirjasta tuli lyhyesti sanottuna tosi hyvä mieli. Lukiessa sai hihitellä ja takakannen suljettuani kasvoilleni jäi leveä hymy. Tätä suosittelen kaikille, jotka haluavat pienen hyväntuulisen irtioton arjesta. Vaikka tapahtumia ei kirjassa hirveästi olekaan, Gavaldan käyttämä kieli ja pienet, hymyn huulille saavat lausahdukset pitävät lukijan otteessaan loppuun asti.\nIlmassa väreili asvaltin, mintun ja niitetyn heinän tuoksu. Lehmät ihailivat meitä, ja linnut kutsuivat toisiaan aterialle.\nMuutama gramma lempeyttä.\nTunnisteet: 4½, Anna Gavalda, Arviot, Gummerus, Kertomakirjallisuus, Ulkomainen kirjallisuus\nKatsotaanpa tämäkin heti perään... Pikaisella silmäilyllä näytti, etten ole näistä paljoakaan lukenut.\nyliviivattu = olen lukenut\ntummennettu = kirja löytyy omasta hyllystäni\nsininen ja yliviivattu = luettu myöhemmin\n16. Elias Lönnrot - Kalevala (no en nyt ihan kokonaan, mutta..)\nNäistä olen näköjään lukenut 13/100. 87 enää jäljellä!\npäiv. 16.12.2012: Nyt luettu 17!\npäiv. 4.1.2014: Nyt luettu 21/100!\nLähettänyt tohveli klo 14.04 Ei kommentteja:\nAjattelin näin alkuun mielenkiinnosta katsoa, mitkä kaikki näistiä BBC'n valitsemista kirjoista, jotka pitäisi ennen kuolemaansa lukea, oeln itse lukenut.\nsininen ja yliviivattu = myöhemmin luetut\n9. His Dark Materials – Philip Pullman 1/3\nEn nyt ihan tarkkaan ruvennut selvittämään, mitä missäkin kirjassa tapahtuu, joten varmasti voisin haluta tuosta listasta enemmänkin kirjoja lukea kuin nuo alleviivaamani. Nuo vaan ovat tuttuja ja ne olen aikonut muutenkin jo lukea :) Lopputulokseksi tuli, että olen lukenut 17/100.. Hmm, vielä löytyy parantamisen varaa!\nLähettänyt tohveli klo 13.52 Ei kommentteja:\nHei kaikki! Olen pitkään lueskellut erilaisia kirjablogeja. Luen niitä mielelläni, koska niistä saa kivoja lukuvinkkejä ja on mukava kuulla, mitä mieltä muut ovat kirjoista, jotka myös minä olen lukenut. Päätin sitten perustaa oman blogin omia suosikkejani ja luettuja kirjoja esitelläkseni. Osittain myös siksi, että saan muiden blogien päivitykset suoraan etusivulle, eikä tarvitse aina erikseen lähteä etsimään niitä pitkin netin hurjaa maailmaa :)\nEn tiedä, olenko kovin hyvä tässä touhussa, mutta yritetään edes! Ensitöikseni pitää saada tuo ulkoasu vähän erilaiseksi, kun vaan osaisin tehdä bannerin...\nLähettänyt tohveli klo 13.35 Ei kommentteja:


Täyteen ladattu akku kestää noin kolme tuntia, jos äänenvoimakkuus on suurimmillaan. Akun varauksen määrä ja äänenvoimakkuus vaikuttavat akun kestoon. Voit pidentää akun kestoa hiljentämällä äänenvoimakkuutta.\nAkun merkkivalo ei tavallisesti pala, jotta akku ei kulu turhaan. Voit tarkistaa akun varauksen pitämällä virtapainiketta painettuna ja tarkkailemalla akun merkkivaloa.\nVihreä: > 70 %\nPunainen: < 20 % (akku on ladattava)\nJos SoundLink®-kaiutinta ei ole käytetty eikä sitä ole kytketty verkkovirtaan yli 14 päivään, se siirtyy akunsäästötilaan. Voit aktivoida kaiuttimen uudelleen kytkemällä sen verkkovirtaan. Voit käyttää laitetta heti, kun akkua ladataan.\nKun akku on ladattava, SoundLink®-kaiuttimen akun merkkivalo vilkkuu punaisena. Akku voidaan ladata riippumatta siitä, onko kansi auki vai kiinni.\nLiitä virtajohto virransyötöstä SoundLink®-kaiuttimen takana olevaan virransyötön liittimeen.\nTyönnä virtapistoke pistorasiaan. Kaiuttimesta kuuluu ääni sen merkiksi, että se saa virtaa.\nSuositeltu latausaika on 3 tuntia. Akun merkkivalo ilmaisee, että akkua ladataan.\nKeltainen: Akkua ladataan\nEi pala: Lataus on valmis\nAkku on vaihdettava seuraavissa tilanteissa:\nakun tilamerkkivalo palaa edelleen keltaisena latauksen kestettyä 10 tuntia\nakun teho heikkenee huomattavasti.\nTiedustele uuden akun saatavuutta Bosen asiakaspalvelusta.


Neljä vuotta 10-vuotiaan tytön murhasta, kysymyksiä yhä | Marco Freddi\nNeljä vuotta 10-vuotiaan tytön murhasta, kysymyksiä yhä\nadmin 15 tammikuun, 2022 ArticlesNo comments\nViisi vuotta on kulunut siitä, kun 10-vuotias Victoria Martens murhattiin ja silvottiin Albuquerquen West Sidessa.\nJa vaikka kaksi tapauksen kolmesta epäillystä on päässyt sovintosopimuksiin, näyttää siltä, että tähän käsittämättömään tragediaan liittyy edelleen enemmän kysymyksiä kuin vastauksia.\nVictorian murhan jälkeisinä ensimmäisinä päivinä tytön äiti Michelle Martens antoi poliisille väärän tunnustuksen, joka johti yli vuoden ajan harhaan tapauksen kerrontaa, joka osoitti sormella Martensia, hänen silloista poikaystäväänsä Fabian Gonzalesia ja tämän serkkua Jessica Kelleytä.\nVuonna 2018 Bernalillon piirikunnan syyttäjä Raul Torrez ilmoitti tapauksen järkyttävistä uusista käänteistä, joiden mukaan Martens ja Gonzales eivät edes olleet kotona Victorian surman aikaan.\nUudet tiedot näyttivät myös viittaavan neljänteen, vielä tuntemattomaan epäiltyyn, sillä Victorian ruumiista löytyi tunnistamattoman miehen DNA:ta.\nMartens teki tunnustussopimuksen pian sen jälkeen, kun uudet tiedot oli saatu selville, ja tunnusti syyllisyytensä kuolemaan johtaneeseen lapsen pahoinpitelyyn.\nVähän vuotta myöhemmin vuonna 2019 Jessica Kelley teki oman tunnustussopimuksensa juuri ennen kuin valamiehistön valinnan oli määrä alkaa hänen tapauksessaan.\nKelley suostui olemaan tunnustamatta kuutta syytettä, mukaan lukien kuolemaan johtanut lapsen pahoinpitely, vakava ruumiinvamma, törkeä pahoinpitely, todisteiden väärentäminen ja salaliitto todisteiden väärentämiseen.\nOsana tunnustustaan hän aikoo todistaa Gonzalesia vastaan.\nOikeuspöytäkirjojen mukaan Kelley kertoi tutkijoille olleensa pilvessä metamfetamiinista ja vahtineensa Victoria Martensia, kun mies, jota hän ei tuntenut, tuli asuntoon ja tappoi pikkutytön.\nKelley sanoi kertoneensa serkulleen Fabian Gonzalesille, että Victoria oli kuollut. Kelley kertoi tutkijoille, että hän ja Gonzales paloittelivat Victorian, minkä jälkeen kaksikko laittoi pikkutytön kylpyammeeseen ja yritti siivota rikospaikan.\nGonzales on tällä hetkellä ainoa epäilty, joka joutuu oikeuteen Victorian kuolemasta. Hänet vapautettiin vankilasta odottamaan oikeudenkäyntiä viime vuoden lopulla.\nHäntä syytetään todisteiden väärentämisestä ja kuolemaan johtaneesta lapsen pahoinpitelystä.\nTutkijat eivät ole vielä löytäneet salaperäistä neljättä epäiltyä.


Saako johtaja olla ihminen? - Candeo - Johtamisen ja työyhteisöjen kehittämisen asialla\nBLOGISARJA osa 1/11: Johtajan dilemmat ja menestysuskomukset\n”Yksikköpalaverimme on juuri päättymässä ja alan tehdä lähtöä seuraavaan, johtoryhmämme palaveriin. Ajatukseni alkavat kääntyä jo siellä käsiteltävänä oleviin aika kinkkisiin asioihin. Lähtiessäni neukkarista eräs avainhenkilöni yllättäen pysäyttää minut ja kysyy olisiko minulla hetki aikaa. Hän kertoo olevansa ihan piipussa ja toivoo, että voisimme jutella pian hänen työtilanteestaan. Hän näyttää tosi riutuneelta. Pahoittelen kiirettäni ja lupaan järjestää meille yhteisen tapaamisen mahdollisimman pian. Lähden kävelemään seuraavaan palaveripaikkaan vilkaisten samalla sähköposteja kännykästäni. Huomaan, että tulevaan johtoryhmän palaveriin liittyen sähköposti onkin laulanut vilkkaasti aamun aikana. En ehdi näihin millään nyt paneutumaan kun palaveri alkaa kohta. Huomaan, että stressi ja v-käyrä alkavat nostaa päätään.. tuntuu, että riittämättömyyden tunne on nykyään alituisena seuralaisena. Vedän henkeä ja astun neukkarin ovesta sisään. Kokous alkaa.”\nJohtajien arki on usein tänä päivänä hyvin moninaisissa ja kompleksisissakin maastoissa liikkumista. Tilanteet elävät ja vaihtuvat usein lennosta ja esihenkilö joutuu kalibroimaan itseään hyvin nopeasti uusiin teemoihin ja tilanteisiin. Yhtälailla eri sidosryhmät haastavat pohtimaan missä roolissa ja miten kulloinkin on mielekästä toimia. Milloin olemme alaisemme suuntaan esihenkilön roolissa, milloin esihenkilömme suuntaan hänen alaisenaan, milloin vaikka johtoryhmän jäsenenä. Erilaisia tulipaloja sammutellaan ja välistä yritetään päästä kurottelemaan helikopteriin tsuumaamaan näkymiä edes hieman kauemmaksi.\nErilaisissa maastoissa ja arjen tilanteissa toimiminen edellyttää johtajilta runsain mitoin psyykkistä energiaa. Monen esimiehen sanoin ”arjessa on hatuissa pitelemistä” ja ”hallinnantunne on usein todellakin hakusessa”. Oman lisänsä tähän kaikkeen on tuonut myös koronapandemia, mikä on tehnyt johtamisesta entistä enemmän kriisijohtamista.\nOlen satojen esihenkilöiden ja johtajien kanssa käymien työnohjaus- ja coachingkeskustelujen kautta tunnistanut 10 johtamistyön dilemma- ja tasapainoilutekijää, jotka tulevat esihenkilötyötä tekeville ennen pitkään yleensä tutuiksi. Johtamistyössä pidemmällä tähtäimellä jaksaaksemme joudumme yleensä näiden tekijöiden kanssa luomaan jonkinlaisen pärjäämisstrategiamme.\nTulen tässä blogisarjassa esittelemään nämä johtajan 10 dilemma- ja tasapainoilutekijää. Esittelen tässä blogissa näistä ensimmäisen: Inhimillisyys VS. Kovuus, särkymättömyys.\nTyöelämässämme ja johtamistyön taustalla vaikuttavat erilaiset uskomukset siitä, mihin ajattelemme hyvän johtajuuden ja organisaation menestyksen kulloinkin perustuvan. Nämä uskomukset ovat työelämämme muuttuessa myös muutoksessa. Yksilötasolla ei ole aina aivan yksinkertaista tunnistaa minkälaisia nämä uskomukset itsellämme ovat ja miten nämä oman toimintamme taustalla mahdollisesti vaikuttavat.\nErilaiset uskomukset syntyvät usein kehityshistoriamme myötä ja niiden syntyyn vaikuttavat useat eri tekijät: niin kansakuntamme kehityshistoria, yhteiskunnallinen tilanne, oma kasvu- ja kehityshistoriamme, organisaation kulttuuri jne. Ilmentymiä uskomuksien vaikutuksista voi olla esimerkiksi se, mihin itse omassa toiminnassamme nojaamme, mitä arvostamme, mikä tuntuu meistä huonolta tai epäsopivalta, ehkä nololtakin. Ajatustemme, tunteidemme ja toimintamme taustalta paikantuu usein tätä historiaperintöä, mitä jokainen kannamme kulttuurihistoriamme kyllästäminä mukanamme – tiedostimmepa sitä tai emme.\nTämä muutos näkyy myös johtajakuviemme muuttumisena. Kun Armi Ratia ja Pekka Herlin edustivat aikakautensa johtajakuvia, näyttäytyy tämän päivän johtajien, esimerkiksi Tiina Alahuhta-Kaskon ja Henrik Ehrnroothin johtajuus hyvin toisenlaisena.\nVahva ja särkymätön johtaja\nOlen tunnistanut työni kautta monia menestysuskomuksia johtajien ajattelun taustalla, mitkä voivat olla toisinaan altistamassa johtajia myös uupumisen tielle. Erityinen uupumiselle altistava tilanne syntyy silloin kun uskomus ohjaa hyvin vahvasti johtajan ajattelua. Ohessa yksi tunnistamani menestysuskomusHARHA, mikä edelleen elää ajassamme:\n”Minun pitää pysyä johtamistyössäni vahvana.\nEn voi näyttää epävarmuuttani tai riittämättömyyttäni esihenkilönä.”\nMoni esihenkilö kokee, että hänen pitää näyttää ulospäin coolilta ja pärjäävältä. Ei ole soveliasta valittaa, eikä aina apuakaan kysellä, saati omaa väsymystä näyttää. Johtajan ajatellaan toimivan kokonaistyöajassa – ”lähestulkoon siis aina töissä”.\nLieveilmentymänä tästä on esimerkiksi se, ettei esihenkilöiden työuupumusta meillä edelleenkään mielellään haluta tai osata tunnistaa ja siltä saatetaan ummistaa myös silmiä. Johtamistyötä ei aina myöskään tueta ja resurssoida realistiseen tarpeeseen nähden riittävästi.\nMoninaisen tutkimustiedon ja arkikokemuksen valossa särkymättömältä näyttämisen -menestysuskomusharha on korvattavissa seuraavalla menestysSTRATEGIALLA:\n”Minulla on oikeus olla esihenkilönä ja johtajana myös inhimillinen ihminen.”\nAlamme kasvavassa määrin ymmärtää, että organisaatioiden menestys syntyy ihmismieltä ymmärtävän johtajuuden kautta, missä myös johtajat nähdään aiempaa enemmän tavallisina kuolevaisina inhimillisine tarpeineen. Voimavarainen esihenkilö ja johtaja kykenee tukemaan voimavaraisuutta ja menestystä myös organisaatiossaan. Menestys syntyy hyvinvoinnin ja voimavaraisuuden kautta, ei toisinpäin – menestys ei valitettavasti takaa hyvinvointia ja voimavaraisuutta.\nPsykoterapeutti Maaret Kallio on osuvasti verrannut mielen joustokykyä eli resilienssiyttä kimmoisaan pullataikinaan. Hyvä pullataikina on kohottuaan pullea ja kimmoisa ja se palaa muotoonsa kun sitä tökkää. Sen sijaan tiiliseinä, joka näyttää ulospäin särkymättömältä, on jäykkä ja joustamaton. Kun tiiltä aikansa hakkaa, se murtuu ja hajoaa käsiin. Aivan sama pätee myös meihin ihmisiin ja johtajiin: palautumiskyvystään ja voimavaroistaan huolta pitävä kestää paremmin myös tuulia ja tuiskuja.\nLöytyisikö todellinen vahvuus lopulta myös johtamisessa itsemme kuuntelun, omien tarpeidemme ja inhimillisyytemme tunnistamisen ja hyväksymisen kautta? Ja voisiko myötätunto itseämme kohtaan myös johtajina toimia tärkeänä voimavaratekijänä? Ja kykenisikö inhimillisyyden itsessään hyväksyvä johtaja luomaan myös organisaatioonsa inhimillisyyttä toisissamme hyväksyvää henkeä?\nPsykologisesti turvallinen ympäristö, missä on riittävästi luottamusta, mahdollistaa usein myös liiallisista suojapanssareista luopumisen ja avoimuuden. Tähän voi merkityksellinen taustatuki tulla esihenkilölle hänen omalta esihenkilöltään myös hänen hyväksyessä oman inhimillisyytensä.\nKuinka löytää sopivaa tasapainoa inhimillisyyden vs. kovuuden välillä:\n1. Oman suuntakohdan tunnistaminen\nOn hyvä tunnistaa kummalla suunnalla sinun on luontaisinta esihenkilönä toimia. Missä määrin koet voivasi toimia johtajana inhimillisenä ihmisenä? Miten organisaationne johtamiskulttuuri tähän vaikuttaa ja miten tätä tukee?\n2. Johtajan hyvinvointi ja voimavaraisuus luo resilienssiyttä.\nOn tärkeää ymmärtää, että kykenet johtajana mukauttamaan toimintaotettasi tilanneherkästi ja viisaasti parhaiten kun oma psyykkinen jaksamisesi on kunnossa.\n3. Omien vahvuuksien, voimavarojen ja vaikutusmahdollisuuksien tunnistaminen.\nOn hyödyllistä tunnistaa esihenkilönä omia olemassaolevia vahvuuksia ja voimavaroja kuin myös keinoja, miten voit huolehtia voimavaroistasi sekä myös riittävästä palautumisestasi.\nMinkä numeron antaisit tällä hetkellä omalle hyvinvoinnillesi asteikolla 0-10? Pohdi mikä tällä hetkellä on hyvin? Mikä kaipaisi kohennusta? Mikä ensimmäinen askel muutoksen suuntaan voisi olla?\n4. Organisaation johtajuutta tukevien rakenteiden tärkeys.\nOle osaltasi aktiivinen käymään keskustelua oman esihenkilösi, kollegoiden ja muiden tärkeiden tukitahojen kanssa johtamistyön nykytilasta ja siitä, miten johtamistyötä voitaisiin hyvillä rakenteilla ja käytänteille työyhteisössänne riittävästi tukea ja mahdollistaa myös esihenkilöiden hyvinvointi ja riittävä voimavaraisuus.\n5. Ajan varaaminen pysähtymiselle ja ajattelulle.\nOn suureksi eduksi varata tietoisesti aikaa ja mahdollisuuksia pysähtymiseen, ajattelemiseen ja oman johtajuuden tutkimiseen. Monet johtajat ovat kokeneet esimerkiksi henkilökohtaisen tai kollegaryhmän kanssa tapahtuvan työnohjauksen tai coachingin hyvin hyödylliseksi.\nPs. Tulen julkaisemaan lähiaikoina työkirjan oman johtamistyön haaste- ja tasapainotekijöiden sekä johtamisuskomuksien työstämiseen. Työkirja soveltuu niin esihenkilön omakohtaiseen työskentelyyn kuin myös esihenkilö- ja johtamistyötä tukevien ammattilaisten, työnohjaajien ja coachien asiakastyössä hyödynnettäväksi.\nPs2. Seuraava blogi osa 2/11 tulee käsittelemään tasapainoilutekijää 2: Lähellä vs. Etäällä.


Bioshock Infinite Premium Edition Xbox 360 | Konsolinet\nBioshock Infinite Premium Edition Xbox 360 (uusi), 89,00 €\nBioshock Infinite Premium Edition -erikoispainos\nPelaajana olet entinen Pinkerton agentti nimeltään Booker DeWitt, jonka tehtävänä on löytää ja pelastaa nuori vangittu nainen nimeltään Elizabeth.\nPako kaupungista voi alkaa Elizabethin avustuksella käyttäen hyödyksi mm. Skyline reittejä.\nKäy läpi huikeita taisteluja sekä ulko- että sisätiloissa. Käytössäsi on tehokas aseistus ja kykyjä, joilla tehtävä pitäisi saada suoritetuksi.\nPremium Edition sisältää itse pelin lisäksi seuraavat tuotteet\n* 64-sivuinen kovakantinen taidekirja\n* digitaalinen pelin soundtrack\n* Gear Pack DLC\n* hieno juliste\n* Handyman figuuri (korkeus 2,5 cm)\n* Murder of Crown avaimenperä (korkeus 7,6 cm), joka on käsinmaalattu\nBioShock Infinite is a first-person shooter currently in development at Irrational Games, the studio behind the original BioShock (which sold over 4 million units worldwide).


Mariah Carey kritisoi häntä esittävää joulukoristetta: ”En hyväksy” – Stara\nMariah Carey kritisoi häntä esittävää joulukoristetta: ”En hyväksy”\nViihdeuutiset 19.12.2020, 17:20 · Annukka Heikkilä\nJoulun lähestyessä kuhina Mariah Careyn ympärillä käy yleensä tavallista kuumempana myös sosiaalisessa mediassa. Nyt Kyle Blaine -niminen mies julkaisi Twitterissä kuvan joulukoristeesta, joka esittää Mariah Careyta. Blaine oli saanut sen kumppaniltaan lahjaksi ja esitteli sitä innoissaan kuvan kera. Tähti itse ei kuitenkaan ollut vakuuttunut koristeesta.\nMariah Carey kommentoi koristetta melko suorasanaisesti ja näytti olevan sitä mieltä, että se ei näytä häneltä. Koristeessa naisen kasvot on maalattu melko epäsymmetrisestä toisen kulmakarvan sijaitessa suoraan nenän yläpuolella.\n– Tätä en hyväksy. Ajatus on kuitenkin tärkeintä eikö niin, Mariah Carey kommentoi hullunkurista joulukuusen koristetta.


Karstaa "uudessa" koneessa | Overdrive.fi\nKetju osiossa 'Moottori', aloittaja Petri R., 21.4.2019.\nSBC 305cid joka käytetty aivan osina; öljykanavien tulpat poistettu, kanavat putsattu, lohko pesty pesukoneessa. Uusi nokka, uudet nostajat, kannet purettu ja putsattu nekin. Kone jouduttiin avaamaan 30min sisäänajon jälkeen öljyvuodon vuoksi (kuskin puoleisen kannen alla oleva öljykanavan kierretulppa). Tuossa kun konetta kampuran päästä pyörittelee, niin kuutosen imun nostajaan ilmestyy karstaa. Tuota tuli pari satsia kun entiset putsasi ja pyöritti konetta. Ei tarvinne kuitenkaan huolestua?\nPetri R., 21.4.2019\nVanhoja paskoja lienee, ei tollasta köhnää voi puolessa tunnissa kehittyä. Mutta mistä sitä oikein tulee lisää jos käsin pyörittelemällä tulee lisää tohon nostajan päälle.\nOn jäänyt kanaviin karstaa puhdituksesta huolimatta. On kai kanavat rassattu auki piippurasseilla? Ei lähde pelkällä liotuksella.\nHerää epäilys, että karstaa voi olla myös kriittisimmissäkkin paikoissa.\nPiippurassilla hoonasin kanavat joo. Melko törkyinenhän tuommonen 330tkm ajettu kone oli ennen remonttia. Porakoneella nostelin juuri paineet niin ei näytä enempää tulevan ainakaan sillä metodilla...\nKannattaa varmaan ajaa tosi lyhyt lenkki noilla öljyillä ja vaihtaa suodatin samalla 100km varovaa ajoa. Onko sulla millaiset öljyt? Meinaan jos vanhalla moottorilla on ajettu mineraali öljyillä ja pitkillä väleillä ja siirrytään synteettisiin öljyihin oon kuullu että kaikki suodattimet menee tosi äkkiä tukkoon. Synteettisisissä jotain peseviä aineita jotka irrottaa epätasisissa pinnoissa ollutta mönjää.\nmineraaliöljyissä voi olla jopa enemmän peseviä aineita\nMiksi se pitää ajaa joku lenkki? Jos pelkää vaurioita ni eikö se kannata pihalla käyttää ja sammuttaa heti jos nostaja naputtaa tms? Tietty jos tykkää hinailla. Jos itse epäilisin että vielä löytyy lisää, niin halvinta ööliä ja pari kertaa öljyn vaihto. Ja onhan öljyynkin pesuaineita, itse en niitä ole käyttänyt, että kokemuksista en sano.\nKajS, Custom_Rod ja DX tykkäävät tästä.\nOnko kampiakselin porauksienkin tulpat poistettu ja kanavat putsattu? Jos ei, niin sieltä nuo on varmaan peräisin.\nMineraariöljyt laitoin nokan sisäänajoon, aiemmista öljyistä en osaa sanoa. Varmasti mahtuu monenlaista öljyä matkalle sen jälkeen kun auto on viimeksi Metro-Auton määräaikaishuolloista nauttinut.\nEn ole aivan varma mitä tulppia Dataviilaaja tarkoittaa.\nTulppia, joilla on tukittu öljykanavien (runkolaakereilta kiertokangenlaakereille) porauksista jääneet reiät. Esim. tuossa, alimmaisista kuvista oikeanpuoleinen.\nEn tiedä, onko sinun koneessasi sitten kanavat porattu jotenkin toisin niin, ettei mitään tulppauksia ole tarvittu. Noista löytyy joskus aika hyvin paskaa, kun ottaa tulpat pois ja rassaa puhtaaksi.\nTulipa tosta mieleen, et olikos pikkulohkoletukassa jakoketjulle ruiskureiät nostajakanavien etupäässä tulpissa?\n^^ Ei ole sbc:n akseleissa tuollasia tulppia, ja muutenkin on aika epätodennäköistä että kampiakselin kanavissa oleva karsta pääsisi kulkeutumaan nostajalle, ja vielä just siihen kutosen imunostajaan ainoastaan..\nKuvasta tuli ekana mieleen että nuo karstat on tippunu nostajaan ylhäältä päin, sinne kansiin kun muodostuu työntötankojen tienoille ja erityisesti lämpökanavan ympärille usein runsaastikin töhnää joka jää huomioimatta.\nEi ole alkujaan, normaalit kierretulpat vaan joihin jotku on porannu reikiä.\nArtsin selitys kävis järkeen. Kannet on käytetyt joita vähän putsailin ja venttiilijouset sekä -kumet vaihdoin. No, nyt imusarja jo paikallaan. Täytyy kuunnella herkällä korvalla ja vaihtaa öljyt piakkoin, nokan sisäänajo takana muutenkin (ne öljyt kuitenkin jo vaihdettu).\nPetri R., 22.4.2019\nJos imusarja on vakio valurautainen niin sen "roiskepellin" alle kertyy juuri ton näköistä jännää.


Kilpailuvärit ja ulkonäkö lavalla | Gains.fi\nSe, mitä fitness- tai kehonrakennuslavalla näemme, on lähinnä illuusiota. Todellisuudessa kilpailijat ovat äärimmäisessä kireydessään jopa pieniä, lähes nesteettömiä ja rasvattomia. Yleisöstä katsoen kilpailijat näyttävät todellisuutta massiivisemmilta. Valot lavalla ovat armottomat, ja kun lavalta katsot ensimmäistä kertaa kohti yleisöä näet usein vain mustaa. Valon kovuudesta kertoo myös kilpailijoiden tumma väritys. Tämän saavuttamiseksi kilpailuissa on käytössä erilliset, tarkoitukseen suunnitellut kilpailuvärit.\nValo syö väriä, joten kilpailijat maalataan kilpailuissa sallituilla väreillä. Pikavärien käyttö on kiellettyä. Protan sekä JanTana ovat yleisimpiä nestemäisiä kilpailuvärejä. Värin levitys aloitetaan yleensä muutama päivä aikaisemmin. Kerroksia tarvitaan ihotyypistä ja väristä riippuen 2-12 kerrosta. Ennen värin levitystä on ihosta poistettu kaikki karvat sekä sitä on kuorittu. Näin saadaan ihosta mahdollisimman hyvinvoivan näköinen sekä tasainen. Kiiltävä efekti luodaan siihen tarkoitetulla öljyllä. Suihkurusketus saavuttaa myös kilpailu kilpailulta isompaa suosiota vaivattomuutensa puolesta.\nValo syö väriä myös kasvoilta. Vahva lavameikki luodaan siihen tarkoitetuilla tuotteilla, normaalivalossa se näyttäisi todella tummalta ja liioitellulta. Varjostukset tehdään kohti kasvojen keskustaa, ripsiä saatetaan lisätä jopa kolme kerrosta. Lavameikissä kannattaa luottaa ainakin ensimmäisinä kertoina ammattilaiseen.\nHiuksiin tuodaan tuuheutta erilaisilla lisäkkeillä, lämpörullilla ja kihartimilla. Efektiä hiuksiin saa värjäyksellä ja kiiltosuihketta on hyvä käyttää loppusilaukseen. Kampausta kannattaa harjoitella myös ajoissa sekä valita itselle sopiva malli, suoraa tai kiharaa, pitkää tai lyhyttä.\nMiehet panostavat myös ulkoiseen olemukseensa kilpailutilanteessa. Hiukset on laitettu, kasvot varjostettu, kulmakarvat meikattu. Vaikka kehonrakennuksessa sekä classic bodybuildingissa ei arvosteluperusteisiin vaikuta niinkään ulkonäkö, voi siisti ja huoliteltu olemus sekä hyvinvoiva iho olla tasapisteillä olevien kilpakumppanien erottava tekijä! Itsestään huolehtiminen ei ole vain naisten yksinoikeus.\nSeuraavassa artikkelissa tarkastelemme lähemmin kilpailuissa käytettäviä kilpailuasuja, bikineitä ja poseeraushousuja.\nKuva www.Pakkotoisto.com / Timo Laaksonen Productions SM 2012 Mika Nyyssölä alle 80kg SM sekä Overall voittaja.\nBikini FitnessBody FitnessBodybuildingCBBFitnessJantanaKilpailuväritMen's PhysiqueMika NyyssöläProtanUlkonäköWomen's Physique\nEdellinen: Kotitekoinen näkkäri\nSeuraava: Mausteinen kylmien kelien smoothie


Etusivu - Chatbot Day - Robotti asiakasviestijänä\nChatbot Day – Robotti asiakasviestijänä | 30. - 31.10.2018 | Alma-talo, Helsinki\nKeskity olennaiseen – jätä asiakaspalvelun rutiinit robotille!\nChatbot hoitaa usein kysytyt kysymykset rutiinilla. Sillä välin ihminen keskittyy haastaviin, luovaa ongelmanratkaisua vaativiin tehtäviin ja toiminnan kehittämiseen.\nKyseessä ei ole enää tulevaisuuden utopia, vaan ensimmäiset virtuaaliset asiakaspalvelijat ovat jo täällä! Vaikka asiakasviestinnän automaatio on ratkaisu moneen asiakaspalvelun haasteeseen, siihen liittyy myös paljon huomioonotettavaa. Kuinka asiakasviestinnän automaation kanssa pääsee alkuun? Pitääkö koko asiakaspalveluorganisaatio uudistaa, kun botti tulee taloon? Miten chatbot oppii? Onko elo botin kanssa vain auvoista onnea vai liittyykö automaation myös riskejä ja sudenkuoppia?\nChatbot Day – Robotti asiakasviestijänä -seminaarissa syvennät osaamistasi asiakasviestinnän automaatiosta. Opi perusteet, käyttöönotto ja sudenkuopat kahdessa tiiviissä päivässä! Tilaisuuden teemoja ovat muun muassa:\nAsiakasviestinnän automaatio – tunne ilmiö ja käsitteet!\nTittelinä bottikuiskaaja – kuinka chatbotia opetetaan?\nChatbot helpottaa asiakaspalautteen ja -toiveiden keräämistä\nChatbot-asiakaskokemuksen kehittäminen ja mittaaminen\nLainkuuliainen ja tietoturvallinen robotti? Mitkä ovat asiakasviestinnän automaation sudenkuopat?\nSeminaari sopii kaikille asiakaspalvelua ja -viestintää kehittäville asiantuntijoille, päälliköille ja johtajille. Tittelisi voi olla esimerkiksi asiakaspalvelujohtaja/-päällikkö, asiakaskokemusjohtaja/-päällikkö, viestintäjohtaja/-päällikkö, markkinointijohtaja/-päällikkö, viestinnän asiantuntija, liiketoiminnan kehityspäällikkö.\nperustaja, Get Jenny\ntoimitusjohtaja, Emotion Tracker\nsosiaalisen median asiantuntija, HOK-Elanto\nChatbot Day - Robotti asiakasviestijänä / Alma-talo , 00100 Helsinki